Két súlyos vasúti baleset
Egy halálos áldozat és négy sérült a mérlege annak a két vasúti balesetnek, amelyek szerdán késõ este, az ország két különbözõ pontján, Siófokon és Vácott történtek.
A Katasztrófavédelmi Fõigazgatóság közleménye szerint Siófokon egy személyautó egy személyvonattal ütközött össze. A Budapest felé tartó vonat háromszáz méteren keresztül tolta maga elõtt a Trabantot. A kocsi vezetõje a helyszínen belehalt súlyos sérüléseibe. A holttestet csak a tûzoltók tudták kiemelni a roncsból.

A másik baleset Pest megyében, Vácon történt este tíz óra után. A Pest Megyei Rendõr-Fõkapitányság sajtóügyeletesének tájékoztatása szerint egy személygépkocsi feltehetõen a tilos jelzés ellenére hajtott volna keresztül a vasúti átjárón. Az arra közlekedõ gyorsvonat legázolta az autót. A jármûben négyen utaztak. Az utasok közül hárman könnyû, egy ember életveszélyes sérüléseket szenvedett.
Pest kékfény baleset vasút Siófok